
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ωρών λειτουργίας και βαθμού έντασης των μεγαφωνι- 
κών εγκαταστάσεων των εκλογικών κέντρων, των γραφείων και 
των οχημάτων των κομμάτων και των συνδυασμών κατά την 
προεκλογική περίοδο. 1 

Καθορισμός του τρόπου χρήσης των χώρων που διατίθενται στα πο¬ 
λιτικά κόμματα ή τους συνασπισμούς κομμάτων για την προ¬ 
βολή τους κατά την προεκλογική περίοδο των Βουλευτικών 
εκλογών από τα Δημοτικά και Κοινοτικά συμβούλια ή τον Νο- 

μάρχη. 2 

Συγκρότηση Κεντρικού Γνωμοδοτικού Συμβουλίου Εγγειοβελτιω¬ 


τικών Έργων. 3 

Συγκρότηση του Ανωτάτου Συμβουλίου Γεωργικών Φαρμάκων 
(ΑΣΤΓΕΦ). 4 

Χορήγηση άδειας ασκήσεως επαγγέλματος Κοινωνικού Λειτουργού 
στην Μακρυγιάννη Ελένη του Κων/νου. 5 

Χορήγηση άδειας ασκήσεως επαγγέλματος Κοινωνικού Λειτουργού 
στην Κανάλη Ανδρονίκη του Αποστόλου. 6 

Προσθήκη τμήματος κλασικής κιθάρας στο Δημοτικό Ωδείο Θεσσα¬ 
λονίκης... 7 

Προσθήκη τμήματος κλασικής κιθάρας στο παράρτημα της Μουσι¬ 
κής Σχολής Μ. Γαβριηλίδου. 8 

Συγκρότηση Διοικητικού Συμβουλίου Οργανισμού Αποχέτευσης 
Θεσσαλονίκης (Ο.Α.Θ.). 9 

Πρόσληψη προσωπικού με σύμβαση εργασίας για απρόβλεπτες και 
επείγουσες ανάγκες.10 

Τροποποίηση απόφασης συγκρότησης Κεντρικού Εργασιακού Συμ¬ 
βουλίου της ΕΥΔΑΠ.11 

Τροποποίηση Κανονισμού Προσωπικού ΑΣΟ.12 

Σύσταση αμιγούς Κοινοτικής Επιχείρησης με την επωνυμία «Κοινο¬ 
τική Επιχείρηση, Πολιτιστικής, Κοινοτικής και Τουριστικής 
ανάπτυξης» της Κοινότητας Μουζακαίων.13 

Σύσταση Διακοινοτικής επιχείρησης ιχθυοκαλλιέργειας Λίμνης Κο- 
ρισσίων Ν. Κέρκυρας.14 

Τροποποίηση απόφασης - συστάσεως του Ν.Π. «ΑΡΙΣΤΕΤΣ» στο 
Δήμο Λάρισας.15 


Αριθ. 15599 . (1) 

Καθορισμός ωρών λειτουργίας και βαθμού έντασης των μεγαφωνικών 
εγκαταστάσεων των εκλογικών κέντρων, των γραφείων και των 
οχημάτων των κομμάτων και των συνδυασμών κατά την προεκλο¬ 
γική περίοδο. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 5 του άρθρου 97 του Π.Δ. 265/1989 
«Κωδικοποίηση σ’ ενιαίο κείμενο των διατάξεων της Νομοθεσίας για 
την εκλογή βουλευτών». (Φ.Ε.Κ. 126 τεύχος Α’).—~ 

2. Τις απόψεις που παγίως έχουν διατυπώσει τα πολιτικά κόμματα, 
σχετικά με τη χρήση μεγαφωνικών οργάνων κατά την προεκλογική πε¬ 
ρίοδο, μέσω της διακομματικής επιτροπής που λειτουργεί στο Υπουρ¬ 
γείο Εσωτερικών κατά την περίοδο αυτή, αποφασίζουμε: 

Καθορίζουμε τις ώρες λειτουργίας και το βαθμό της έντασης μεγα¬ 
φωνικών εγκαταστάσεων των εκλογικών κέντρων, των γραφείων και 
των οχημάτων των κομμάτων και των συνδυασμών κατά την προεκλο¬ 
γική περίοδο, καθώς και κάθε άλλη σχετική λεπτομέρεια, ως ακολού¬ 
θως: 

1. Χρήση μεγαφωνικών εγκαταστάσεων από τα εκλογικά κέντρα, 
γραφεία και οχήματα των κομμάτων επιτρέπεται μόνο μία ημέρα πριν 
από τις προγραμματισμένες κεντρικές ή τοπικές συγκεντρώσεις των 
κομμάτων και τις παρακάτω ώρες: 

α) Από 19.00 - 21.00 την προηγούμενη από την συγκέντρωση 
ημέρα. 

β) Από 11.00 - 13.00 την ημέρα συγκέντρωσης, 
γ) Μία ώρα και 30 λεπτά πριν από την προγραμματισμένη ώρα έναρ¬ 
ξης της συγκέντρωσης και 

δ) Δέκα πέντε (15) λεπτά μετά τη λήξη της συγκέντρωσης, από το 
χώρο αυτής. 

2. Τις παραπάνω ώρες επιτρέπεται η εκφώνηση μόνο συνθημάτων. 
Κατ’ εξαίρεση επιτρέπεται η μετάδοση μουσικών υποκρούσεων και 
ασμάτων στις περιπτώσεις (γ) και (δ) της προηγούμενης παραγράφου. 

3. Ο βαθμός της έντασης των μεγαφωνικών εγκαταστάσεων δεν θα 
πρέπει να υπερβαίνει τα 70 ϋ.Β. στην πηγή. 

4. Απαγορεύεται η χρήση μεγαφωνικών εγκαταστάσεων κάθε μορ¬ 
φής σε περίπτερα ή άλλες κατασκευές, καθώς και σε τροχόσπιτα που θα 
τοποθετηθούν από τα πολιτικά κόμματα σε χώρους που θα παραχωρη- 
θούν σ’ αυτά από τους Δήμους και τις Κοινότητες, έστω και αν σε κά¬ 
ποιο από αυτά χορηγηθεί άδεια ίδρυσης και λειτουργίας εκλογικού κέ¬ 
ντρου. 

5. Απαγορεύεται εντελώς η χρήση μεγαφωνικών εγκαταστάσεων 
εκλογικών κέντρων, γραφείων και οχημάτων των κομμάτων, εφόσον 
γειτνιάζουν με νοσηλευτικά ιδρύματα και σχολεία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Απαγορεύεται εντελώς η χρήση μεγαφωνικών εγκαταστάσεων 
κάθε μορφής από εκλογικά κέντρα, γραφεία και οχήματα των κομμά¬ 
των και των συνδυασμών κατά την παραμονή και την ημέρα των εκλο- 
γών. 

Η απόφασή μας αριθ. 29146/22.5.1989 καταργείται. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 5 Μαρτίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΔΗΜΟΣΙΑΣ ΤΑΞΗΣ 

Θ. ΚΑΤΡΙΒΑΝΟΣ Δ. ΜΑΝΙΚΑΣ 

-♦- 

Αριθ. 15185 (2) 

Καθορισμός του τρόπου χρήσης των χώρων που διατίθενται στα πολι¬ 
τικά κόμματα ή τους συνασπισμούς κομμάτων για την προβολή τους 

κατά την προεκλογική περίοδο των Βουλευτικών εκλογών από τα 

Δημοτικά και Κοινοτικά συμβούλια ή τον Νομάρχη. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 97 του Π.Δ. 265/1989 
«Κωδικοποίηση σ' ενιαίο κείμενο των διατάξεων της Νομοθεσίας για 
την εκλογή βουλευτών» (Φ.Ε.Κ. 126 τεύχος Α'). 

2. Τις απόψεις που παγίως έχουν διατυπώσει τα πολιτικά κόμματα, 
μέσω της διακομματικής επιτροπής που λειτουργεί στο Υπουργείο 
Εσωτερικών κατά την προεκλογική περίοδο σχετικά με τον τρόπο κατα¬ 
νομής και χρήσης των χώρων που θα τους διατεθούν κατά την περίοδο 
αυτή, αποφασίζουμε: 

Καθορίζουμε τον τρόπο χρήσης των χώρων που διατίθενται στα πο¬ 
λιτικά κόμματα ή τους συνασπισμούς κομμάτων για την προβολή τους 
κατά την προεκλογική περίοδο των Βουλευτικών εκλογών από τα Δη¬ 
μοτικά και Κοινοτικά συμβούλια ή τον Νομάρχη, σύμφωνα με τις δια¬ 
τάξεις του άρθρου 4 του Ν. 1491/84, όπως τροποποιήθηκαν ή συ¬ 
μπληρώθηκαν με τις διατάξεις του άρθρου 8 του Ν. 1847/1989, κα¬ 
θώς και κάθε αναγκαία λεπτομέρεια, ως ακολούθως: 

1. Οι εκπρόσωποι των πολιτικών κομμάτων ή των συνασπισμών 
κομμάτων που μετέχουν στις εκλογές συνέρχονται σε κοινή σύσκεψη με 
πρόσκληση του δημάρχου ή προέδρου της Κοινότητας το αργότερο μέσα 
σε προθεσμία δύο (2) ημερών από την προκήρυξη των εκλογών για την 
κατανομή των χώρων και τον καθορισμό του τρόπου χρήσης τους. 

2. Σε περίπτωση ομοφωνίας των κομμάτων, υπογράφεται πρακτικό, 
που είναι υποχρεωτικό για το δημοτικό ή κοινοτικό συμβούλιο που συ- 
γκαλείται αμέσως με μοναδικό θέμα τη διάθεση δημοτικών ή κοινοτι¬ 
κών χώρων στα πολιτικά κόμματα για την προεκλογική τους προβολή. 

3. Άν στη σύσκεψη αυτή, που θα προκαλέσει ο δήμος ή η κοινότητα, 
δεν παρευρεθούν ή δεν συμφωνήσουν τα πολιτικά κόμματα, το δημοτικό 
ή κοινοτικό συμβούλιο υποχρεούται να καθορίζει και διαθέτει από μόνο 
του τους χώρους αναλογικά και επί ίσοις όροις. 

Με τον όρο «αναλογικά» νοείται ότι σε κόμματα ή σε συνασπισμούς 
κομμάτων με μεγάλη εκλογική δύναμη, σύμφωνα με τα αποτελέσματα 
των τελευταίων Βουλευτικών εκλογών θα διατεθούν περισσότεροι χώ¬ 
ροι για την προεκλογική τους προβολή απ’ ότι σε κόμματα με μικρή 
εκλογική δύναμη ή πρωτοεμφανιζόμενα. Στην περίπτωση αυτή δεν θα 
τηρείται απόλυτη αναλογικότητα στην κατανομή των χώρων με βάση 
την εκλογική δύναμη των κομμάτων και σε απόλυτη αντιστοιχεία με 
αυτή και οι επιπλέον χώροι που θα παραχωρούνται στα κόμματα με μι¬ 
κρή εκλογική δύναμη ή στα πρωταοεμφανιζόμενα θα αφαιρούνται ανα¬ 
λογικά από τα δύο κόμματα με την μεγαλύτερη δύναμη. 

Με τη φράση «επί ίσοις όροις» νοείται ότι όλα τα πολιτικά κόμματα 
δικαιούνται κατά την κατανομή των χώρων σε ίση μεταχείριση ως προς 
τους χώρους εκείνους οι οποίοι είναι προσφορότεροι λόγω θέσεως για 
την προεκλογική τους προβολή. 

4. Η προβολή των πολιτικών κομμάτων ή των συνασπισμών κομμά¬ 
των στους χώρους που διατίθενται γίνεται μέσα σε μόνιμα και σταθερά 
πλαίσια που έχουν κατασκευάσει οι δήμοι και οι κοινότητες ή σε προσω¬ 
ρινά και κινητά που κατασκευάζονται και τοποθετούνται με δαπάνες 
των κομμάτων ή συνασπισμών κομμάτων και υποψηφίων βουλευτών. 
Μπορούν όμως να παραχωρηθούν και άλλοι χώροι πρόσφοροι για αφισ- 
σοκόληση, ιδιαίτερα από τους δήμους εκείνους που δεν έχουν προβεί 
στην κατασκευή και διάθεση στα πολιτικά κόμματα μόνιμων πλαισίων. 
Μετά τον καθορισμό των χώρων αυτών από τα δημοτικά και κοινοτικά 


συμβούλια ή τον νομάρχη, απαγορεύεται η επικόλληση εντύπων σε κάθε 
άλλο χώρο. 

5. Επιτρέπεται κατ’ εξαίρεση η τοποθέτηση από τα πολιτικά κόμ¬ 
ματα καλαίσθητων περιπτέρων ή άλλων κατασκευών στους χώρους που 
τους διατίθενται, των οποίων οι διαστάσεις δεν μπορεί να είναι μεγαλύ¬ 
τερες από 2x2x2 μέτρα, καθώς και τροχόσπιτα που το μήκος τους δεν 
μπορεί να υπερβαίνει τα τέσσερα (4) μέτρα. Στην περίπτωση αυτή ισχύ¬ 
ουν οι διατάξεις της παραγράφου 3 αυτής της απόφασης. 

Στους χώρους αυτούς δεν επιτρέπεται η χρήση μεγαφωνικών συ¬ 
σκευών. 

6. Σε περίπτωση που οι δήμοι και οι κοινότητες έχουν τοποθετήσει 
μόνιμα πλαίσια σε στύλους των οργανισμών κοινής ωφελείας και των 
Ο.Τ.Α., τα πλαίσια αυτά διατίθενται στα πολιτικά κόμματα αναλογικά 
και επί ίσοις όροις. Με τον ίδιο τρόπο διατίθενται τα σταθερά πλαίσια 
της εμπορικής διαφήμισης που έχουν τοποθετηθεί σε κοινόχρηστους, 
δημοτικούς και κοινοτικούς χώρους και που την προεκλογική περίοδο 
διατίθενται στα πολιτικά κόμματα, σύμφωνα με τις διατάξεις της παρ. 1 
του άρθρου 4 του Ν. 1491/84. 

7. Επιτρέπεται η χρήση φωτεινών διαφανειών (σλάϊτς) σε ανοικτούς 
χώρους που καθορίζονται από τα δημοτικά και κοινοτικά συμβούλια, με 
την προϋπόθεση ότι δεν παρεμποδίζεται η κυκλοφορία πεζών και οχη¬ 
μάτων και δεν δημιουργούνται γενικά οποιασδήποτε μορφής κυκλοφο- 
ριακά προβλήματα. 

8. Απαγορεύεται η ανάρτηση αεροπανώ ή άλλων αντικειμένων πάνω 
από δρόμους, πλατείες και λοιπούς χώρους. 

Σε περίπτωση που τοποθετούνται πανώ ή αεροπανώ, οι δήμοι και οι 
κοινότητες υποχρεούνται για την άμεση αφαίρεσή τους. 

9. Απαγορεύεται η χρήση πλαστικών σημαιών και γενικά προεκλογι¬ 
κού διαφημιστικού υλικού από πλαστική ύλη, επειδή, το υλικό αυτό δεν 
είναι ανακυκλώσιμο, επιβαρύνοντας το περιβάλλον. Επίσης απαγορεύε¬ 
ται η χρήση χρωστικών ουσιών, όπως σπρέι, χρώματα κ.λπ. 

10. Απαγορεύεται η χρήση διαφημιστικών τρυκ, γιατί η μαζική ρίψη 
τους συμβάλλει στη ρύπανση των πόλεων και καθιστά προβληματικό 
τον καθαρισμό των φρεατίων. 

11. Δεν επιτρέπεται η επικόλληση αφισσών ή άλλων εντύπων σε 
πλαίσια καθώς και η χρήση χώρων που έχουν διατεθεί, σύμφωνα με την 
απόφαση του δημοτικού ή κοινοτικού συμβουλίου σε άλλα κόμματα. 

12. Τα πολιτικά κόμματα οφείλουν να φροντίζουν για την ευπρεπή 
εμφάνιση των χώρων που τους διατέθηκαν, με την περισυλλογή των 
αφισσών και τον καθορισμό των χώρων από τις κολλητικές ουσίες κ.λπ. 

13. Τα περίπτερα ή άλλες κατασκευές, καθώς κάι τα τροχόσπιτα που 
τυχόν τοποθετήσουν τα πολιτικά κόμματα, πρέπει να αποσυρθούν με 
φροντίδα τους μέσα σε πέντε (5) ημέρες από την ημέρα των εκλογών. 

Μετά την πάροδο της προθεσμίας αυτής οι δήμοι και οι κοινότητες 
υποχρεούνται να τα απομακρύνουν ή να τα καταστρέψουν. 

14. Η διάθεση χώρων για την προβολή των υποψηφίων Βουλευτών 
γίνεται αποκλειστικά με ευθύνη των κομμάτων που ανήκουν και πάντα 
μέσα στους χώρους που διατίθενται σ’ αυτά από τα δημοτικά ή κοινο¬ 
τικά συμβούλια ή από το Νομάρχη, σύμφωνα με τις διατάξεις της από¬ 
φασης αυτής. 

15. Με απόφαση των δημοτικών και κοινοτικών συμβουλίων ή του 
Νομάρχη διατίθενται και χώροι για την προβολή των μεμονωμένων 
υποψηφίων. 

Η απόφασή μας αριθ. 29145/22.5.1989 καταργείται. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 2 Μαρτίου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 
-♦- 

Αριθ. 318263 (3) 

Συγκρότηση Κεντρικού Γνωμοδοτικού Συμβουλίου Εγγειοβελτιωτικών 

Έργων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις: 

α. Του Ν. 1558/85 (ΦΕΚ 137/Α/26.7.1985) «Κυβέρνηση και 
Κυβερνητικά Όργανα». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3171 


β. Των άρθρων 50 και 51 του Π.Δ. 402/88 (ΦΕΚ 187 Α/88) Ορ¬ 
γανισμός Υπουργείου Γεωργίας. 

2) Την με αριθ. 272961/26.4.82 (ΦΕΚ 215/τ. Β726.4.82), 
κοινή απόφαση των Υπουργών Προεδρίας Κυβερνήσεως και Γεωργίας 
σχετικά με την αναμόρφωση κλπ. των συλλογικών οργάνων Υπ. Γεωρ¬ 
γίας, όπως τροποποιήθηκε και συμπληρώθηκε μεταγενέστερα. 

3) Την αριθ. 295954/2.1.90 (ΦΕΚ 8/1990 τ. Β), κοινή απόφαση 
των Υπουργών Προεδρίας της Κυβέρνησης και Γεωργίας, σχετικά με 
την ανασύνθεση συλλογικών οργάνων αρμοδιότητας του Υπουργείου 
Γ εωργίας. 

4) Το από 16.2.90 Υπηρεσιακό Σημείωμα των Κεντρικών Δ/νσεων 
Εγγείων Βελτιώσεων. 

5) Το με αριθ. Δ16α/5/1136/103/ΑΦ/14.2.90 έγγραφο της Γε¬ 
νικής Γραμματείας Δημ. Έργων του Υπ. ΠΕ.ΧΩ.Δ.Ε. 

6) Το με αριθ. 1262/16.2.90 έγγραφο του Γεωτεχνικού Επιμελη¬ 
τηρίου Ελλάδας. 

7) Το με αριθ. 21933/89/24.1.90 έγγραφο του Τεχνικού Επιμε¬ 
λητηρίου Ελλάδας, αποφασίζουμε: 

1) Συγκροτούμε το Κεντρικό Γνωμοδοτικό Συμβούλιο Εγγειοβελτι¬ 
ωτικών Έργων, από τους: 

- α. Νικόλαο Ρήγα, Νομικό Σύμβουλο Διοίκησης, της Νομικής Διεύ- 
θυνσης του Υπουργείου Γεωργίας, ως Πρόεδρο, με αναπληρωτή τον 
Κων/νο Βολτή, αρχαιότερο των Παρέδρων της ίδιας Διεύθυνσης. 

β. Ιωάννη Λεονταρίδη, Πολιτικό Μηχανικό, με βαθμό α' της Δ/νσης 
Κατασκευών Εγγειοβελτιωτικών Έργων (ΒΥ 1) της Γενικής Γραμμα¬ 
τείας Δημοσίων Έργων, ως Τακτικό Μέλος, με Αναπληρωτή τον Μουζα- 
κίτη Τηλέμαχο Πολιτικό Μηχανικό, με βαθμό α' της ίδιας Υπηρεσίας. 

γ. Χρήστο Παπαβασιλείου, υπάλληλο του Κλάδου ΠΕΙ Γεωπονικού, 
με βαθμό α'. Προϊστάμενο της Δ/νσης Σχεδιασμού, Εγγειοβελτιωτικών 
Έργων και Αξιοποίησης Εδαφοϋδατικών Πόρων του Υπουργείου, ως 
τακτικό μέλος, με αναπληρωτή του Παναγιώτη Μεγρέμη, υπάλληλο 
του ίδιου κλάδου και βαθμού και της ίδιας Δ/νσης. 

δ. Διονύσιο Καπετανάκη, υπάλληλο του Κλάδου ΠΕΙ Γεωπονικού, 
με βαθμό Α'. Προϊστάμενο της Δ/νσης Διοίκησης και Αξιοποίησης Εγ¬ 
γειοβελτιωτικών Έργων και Μηχανικού Εξοπλισμού του Υπουργείου, 
ως τακτικό μέλος, με αναπληρωτή τον Γρηγόριο Κόντο, υπάλληλο του 
ίδιου κλάδου και βαθμού και της ίδιας Δ/νσης. 

ε. Δημήτριο Καταρτζή, υπάλληλο του Κλάδου ΠΕ11 Πολιτικών 
Μηχανικών, με βαθμό Α', Προϊστάμενο της Διεύθυνσης Τεχνικών Με¬ 
λετών και Κατασκευών του Υπουργείου, ως τακτικό μέλος με αναπλη¬ 
ρωτή τον Εμμανουήλ Χρυσαφίνο, υπάλληλο του ίδιου κλάδου και βαθ¬ 
μού και της ίδιας Διεύθυνσης. 

στ. Νέστορα Ζύγρα Αγρονόμο Τοπογράφο Μηχανικό εκπρόσωπο του 
Τεχνικού Επιμελητηρίου Ελλάδας ως τακτικό μέλος με αναπληρωτή 
τον Κρητικό Μάριο Πολιτικό Μηχανικό εκπρόσωπο του ίδιου Επιμελη¬ 
τηρίου. 

ζ. Γεώργιο Τερζίδη Γεωπόνο εκπρόσωπο του Γεωτεχνικού Επιμελη¬ 
τηρίου Ελλάδας ως τακτικό μέλος με αναπληρωτή τον Δημήτριο Δημη- 
τρόπουλο Γεωπόνο εκπρόσωπο του ίδιου Επιμελητηρίου. 

2) Εισηγητές ορίζουμε, ανάλογα με τα θέματα που συζητούνται τους 
πιο κάτω υπαλλήλους των Δ/νσεων Εγγείων Βελτιώσεων της Κ.Υ. του 
Υπουργείου Γεωργίας, ως ακολούθως: 

α. Αρμοδιότητας της Δ/νσης Σχεδιασμού Εγγειοβελτιωτικών Έρ¬ 
γων και Αξιοποίησης Εδαφοϋδατικών πόρων. 

1) Για το Τμήμα Σχεδιασμού και Παρακολούθησης Έργων, Γεώρ¬ 
γιο Φατούρο, υπάλληλο του Κλάδου ΠΕ 1 Γεωπονικού, με βαθμό Α', 
με αναπληρωτή τον Γεώργιο Ταρλαντά, υπάλληλο του ίδιου κλάδου και 
βαθμού. 

2) Για το Τμήμα Γεωργοτεχνικοοικονομικών και Εδαφολογικών 
Μελετών, Βασίλη Δράκο, υπάλληλο του Κλάδου ΠΕΙ Γεωπονικού, με 
βαθμό Α' με αναπληρωτή τον Λάμπρο Κορέλη, υπάλληλο του ίδιου 
κλάδου και βαθμού. 

3) Για το Τμήμα Υδρολογίας, Μαρία Καιλάκου, υπάλληλο του Κλά¬ 
δου ΠΕ7 Γεωλόγων, με βαθμό Α', με αναπληρωτή τον Σωτήρη Μπε- 
λούκα. υπάλληλο του ίδιου κλάδου και βαθμού. 

4) Για το Τμήμα Αξιολόγησης Επενδύσεων Εγγειοβελτιωτικών Ερ¬ 
γων, Περικλή Κοντάκη, υπάλληλο του Κλάδου ΠΕΙ Γεωπονικού, με 
βαθμό Α', με αναπληρωτή τον Παναγιώτη Καραδήμα, υπάλληλο του 
ίδιου κλάδου και βαθμού. 

5) Για το Τμήμα Υδρολογίας, Γεωτρήσεων και Μαθηματικών Ομοι¬ 
ωμάτων. Παναγιώτη Περγαλιώτη. υπάλληλο του Κλάδου ΠΕ7 Γεω¬ 


λόγων, με βαθμό Α’, με αναπληρωτή τον Ευθύμιο Δρόσο, υπάλληλο του 
ίδιου κλάδου και βαθμού. 

6) Για το Τμήμα Τεχνικής Γεωλογίας και Γεωφυσικής, Γιάννη Αν- 
δρεάδη, υπάλληλο του Κλάδου ΠΕ7 Γεωλόγων, με βαθμό Α', με ανα¬ 
πληρωτή την Νικολίτσα Παπαγιάννη, υπάλληλο του ίδιου κλάδου και 
βαθμού. 

7) Για το Τμήμα Προστασίας Αρδευτικών Υδάτων, Δημήτριο Κα- 
στάνη, υπάλληλο του Κλάδου ΠΕΙ Γεωπονικού, με βαθμό Α’, με ανα¬ 
πληρωτή την Αθανασία Κέντρου, χημικό με σύμβαση αορίστου χρόνου. 

8) Για το Τμήμα Νέας Τεχνολογίας, Κατερίνα Λογοθέτου, υπάλληλο 
του Κλάδου ΠΕΙ Γεωπονικού, με βαθμό Α' με αναπληρωτή την Άννα 
Μαργαρίτου, υπάλληλο του ίδιου κλάδου και βαθμού. 

9) Για το Εργαστήριο Εδαφοϋδρολογίας και Γεωλογίας, την Σταυ¬ 
ρούλα Διονυσοπούλου, υπάλληλο του Κλάδου ΠΕ6 Χημικών, με βαθμό 
Α', με αναπληρωτή την Άννα Αφεντάκη, υπάλληλο του ίδιου κλάδου 
και βαθμού. 

β. Αρμοδιότητας της Διεύθυνσης Αξιοποίησης Εγγειοβελτιωτικών 
έργων και Μηχανικού εξοπλισμού. 

1) Για το Τμήμα Λειτουργίας και αξιοποίησης Εγγειοβελτιωτικών 
Έργων, Παναγιώτη Σελιανίτη, υπάλληλο του Κλάδου ΠΕΙ Γεωπονι¬ 
κού, με βαθμό Α', με αναπληρωτή τον Σπύρο Γεωργιάδη, υπάλληλο 
του ίδιου κλάδου και βαθμού. 

2) Για το Τμήμα Συντήρησης Εγγειοβελτιωτικών Έργων, Δημ. 
Γούσιο, υπάλληλο του Κλάδου ΠΕ11 Μηχανικών, με βαθμό Α', με 
αναπληρωτή τον Γεώργιο Σταθόπουλο, υπάλληλο του ίδιου Κλάδου και 
Βαθμού. 

3) Για θέματα του Τμήματος Οργάνωσης και Εποπτείας Οργανι¬ 
σμών Εγγείων Βελτιώσεων, Δημήτριο Χαλιαμάλια, υπάλληλο του 
Κλάδου ΠΕ9 Διοικητικού, με βαθμό' Α', με αναπληρωτή τον Πολύ¬ 
καρπο Παπαζώη, υπάλληλο του Κλάδου ΔΕ4 Λογιστικού, με βαθμό Α . 

γ. Αρμοδιότητας της Δ/νσης Τεχνικών Μελετών και Κατα¬ 
σκευών. 

1) Για το Τμήμα Μελετών Εγγειοβελτιωτικών Έργων, ο Δημήτριος 
Βλασσόπουλος, υπάλληλος του Κλάδου ΠΕΙ 1 Πολ. Μηχανικών, με Α 
Βαθμό, με αναπληρωτή τον Βασίλειο Ράπανο, υπάλληλο του ίδιου κλά¬ 
δου και βαθμού. 

2) Για το Τμήμα Κατασκευών Εγγειοβελτιωτικών Έργων, Αλέξαν¬ 
δρο Αναστόπουλο, υπάλληλο του Κλάδου ΠΕΙ 1 Πολ. Μηχανικών με 
βαθμό Α', με αναπληρωτή τον Παναγιώτη Παπάνη, υπάλληλο του 
ίδιου κλάδου και βαθμού. 

3) Για το Τμήμα Μελετών Κτιριακών Έργων και Εργων Γεωργι¬ 
κών Εγκαταστάσεων, Δημήτριο Μαραγκουδάκη, υπάλληλο του κλάδου 
ΠΕΙ 1 Πολιτικών Μηχανικών, με βαθμό Α’, με αναπληρωτή τον Μενέ¬ 
λαο Παπαχρήστου, υπάλληλο του ίδιου κλάδου και βαθμού. 

4) Γ ια το Τμήμα Κατασκευών Κτιριακών Έργων και Έργων Γεωρ¬ 
γικών Εγκαταστάσεων, Πηνελόπη Χανιώτου, υπάλληλο του κλάδου 
ΠΕΙ 1 Πολ. Μηχανικών, με βαθμό Α’, με αναπληρωτή τον Θεόδωρο 
Δόλκα, υπάλληλο του ίδιου κλάδου και βαθμού. 

5) Για το Τμήμα Ηλεκτρομηχανολογικών Εγκαταστάσεων Εγγειο¬ 
βελτιωτικών Έργων, Γ εώργιο Λυκόπουλο, υπάλληλο του Κλάδου ΠΕ 
11 Μηχανικών Ηλεκτρολόγων Μηχ/κών, με βαθμό Α, με αναπλη¬ 
ρωτή τον Δημήτριο Νικολάου, υπάλληλο του ίδιου κλάδου και βαθμού. 

6) Για το Τμήμα Ηλεκτρομηχανολογικών Εγκαταστάσεων Κτιρια- 
κών Έργων και Έργων Γεωργικών Εγκαταστάσεων, Ερρίκο Κα- 
ρατζά, υπάλληλο του Κλάδου ΔΕΙ 1 Μηχ. Ηλεκ/γων Μηχ/κών, με 
βαθμό Α' με αναπληρωτή τον Ανδρέα Εξηνταβελώνη, υπάλληλο του 
ίδιου Κλάδου και βαθμού. 

7) Για το Τμήμα Ειδικών Τεχνικών Μελετών και Εργασιών, Γεώρ- 
γιο Παρισόπουλο, υπάλληλο του Κλάδου ΠΕΙ 1 Πολιτικών Μηχανι¬ 
κών, με βαθμό Α', με αναπληρωτή τον Πάτροκλο Κρομμύδα, Πολιτικό 
Μηχανικό, με σύμβαση αορίστου χρόνου. 

8) Για το Τμήμα Εποπτείας Επιδοτούμενων Έργων, Μιχαήλ Μι¬ 
χαήλ του Κλάδου ΠΕΙ 1 Πολ. Μηχανικών, με βαθμό Α'. με αναπλη¬ 
ρωτή την Ιωάννα Ανδρεοπούλου, Αρχιτέκτονα μηχανικό, με σύμβαση 
αορίστου χρόνου. 

3) Γραμματέα ορίζουμε την Αικατερίνη Κορώνη, υπάλληλο του Κλά¬ 
δου ΠΕ7 Πολιτικών Υπομ/κών, με βαθμό α' της Δ/νσης Τεχνικών Με¬ 
λετών και Κατασκευών, με Αναπληρωτή τό Νικόλαο Λόντο, υπάλληλο 
του Κλάδου ΔΕ4 Λογιστικού, με βαθμό Α'. της Δ/νσης Αξιοποίησης 
Εγγειοβελτιωτικών Έργων και Μηχανικού Εξοπλισμού. 

4) Η θητεία των ανωτέρω λήγει την 31η Δεκεμβρίου 1991. 

5) Η απόφαση αυτή να δημοσιευθεί στην Εφημερίδα της Κυβερνή- 
σεως σύμφωνα με τις διατάξεις της παραγ. 1 του άρθρου 10 του Ν. 
1232/1982. 

Αθήνα, 2 Μαρτίου 1990 

Ο ΥΠΟΥΡΓΟΣ 

ΓΙΑΝΝΗΣ ΛΙΑΠΗΣ 

-♦ 

Αριθ. 295996 (4) 

Συγκρότηση του Ανωτάτου Συμβουλίου Γεωργικών Φαρμάκων 
(ΑΣΤΓΕΦ). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 (ΦΕΚ 137/τ. Α'/26.7.85) «Κυβέρνηση και 
Κυβερνητικά Όργανα». 

β. Του άρθρου 50 και 51 του Π.Δ. 402/88 «περί Οργανισμού του 
Υπουργείου Γεωργίας». 

γ. Του άρθρου 18 του Ν. 721/77 (ΦΕΚ 298/τ. Α'/7.10.1977) 
«περί εγκρίσεως κυκλοφορίας και ελέγχου των γεωργικών φαρμάκων 
ως και ρυθμίσεως συναφών θεμάτων» όπως τροποποιήθηκε με το άρθρο 
28 του Ν. 1845/89. 

δ. Του Π.Δ. 1134/77 (ΦΕΚ 367/τΑ'/26.11.87) «περί λειτουρ¬ 
γίας του Ανωτάτου Συμβουλίου Γεωργικών Φαρμάκων (ΑΣΥ- 
ΓΕΦ)». 

2. Την με αριθμ. 272961/26.4.82 (ΦΕΚ 215/τ. Β'/26.4.82) 
κοινή απόφαση των Υπουργών. Προεδρίας της Κυβέρνησης και Γεωρ¬ 
γίας σχετικά με την αναμόρφωση των συλλογικών οργάνων του Υπουρ¬ 
γείου Γεωργίας, όπως συμπληρώθηκε και τροποποιήθηκε μεταγενέ¬ 
στερα. 

3. Την αριθμ. 295954/2.1.1990 (ΦΕΚ 8/τ. Β'/11.1.90) κοινή 
απόφαση των Υπουργών Προεδρίας Κυβερνήσεως και Γεωργίας σχε¬ 
τικά με την ανασύνθεση συλλογικών οργάνων αρμοδιότητας του Υπουρ¬ 
γείου Γεωργίας. 

4. Το με αριθμ. 10497/π. ε/15.1.90 έγγραφο του Γεωργικού Πα¬ 
νεπιστημίου Αθηνών. 

5. Το με αριθμ. 4805/22.12.89 έγγραφο του Τμήματος Ιατρικής 
του Πανεπιστημίου Αθηνών. 

6. Το με αριθμ. 16/240/20.12.89 έγγραφο του Τμήματος Χη¬ 
μείας του Πανεπιστημίου Αθηνών. 

7. Το με αριθμ. 3017897/3473/89/5.1.90 έγγραφο του Γενικού 
Χημείου του Κράτους. 

8. Το με αριθμ. 10094/18.12.89 έγγραφο της Δ/νσεως Δημόσιας 
Υγιεινής του Υπουργείου Υγείας Πρόνοιας και Κοινωνικών Ασφαλί¬ 
σεων. 

9. Τα αριθμ. 101907/17.10.89, 60025/10.1.90 και 63999/ 
13.2.90 έγγραφα της Δ/νσης Προστασίας Φυτικής Παραγωγής. 

10. Το αριθμ. 1262/16.2.90 έγγραφο του Γεωτεχνικού Επιμελη¬ 
τηρίου Ελλάδας. 

11. Το αριθμ. 2414/8762/1.11.89 έγγραφο της Πανελλήνιας Συ¬ 
νομοσπονδίας Ενώσεων Γεωργικών Συνεταιρισμών. 

12. Το από 15.6.89 έγγραφο του Πανελλήνιου Συλλόγου Εισαγω¬ 
γέων Βιομηχάνων Γεωργοχημικών. 

13. Το αριθμ. 1245/12.7.89 έγγραφο της Κεντρικής Ένωσης Δή¬ 
μων και Κοινοτήτων της Ελλάδας, αποφασίζουμε: 

1. Συγκροτούμε το Ανώτατο Συμβούλιο Γεωργικών Φαρμάκων 
(ΑΣΥΓΕΦ) από τους: 

α. Εμμανουήλ Αγγελάκη, Ειδικό Γραμματέα του Υπουργείου Γεωρ¬ 
γίας, ως Πρόεδρο, με αναπληρωτή την Μαρία Αντωνάκου Προϊστα- 
μένη της Δ/νσης Προστασίας Φυτικής Παραγωγής του Υπουργείου Γε¬ 
ωργίας. 

β. Χρήστο Παναγόπουλο, καθηγητή μέλος ΔΕΠ της Φυτοπαθολο¬ 
γίας του Γεωργικού Πανεπιστημίου Αθηνών, ως τακτικό μέλος, με 
αναπληρωτή τον Μιχαήλ Καρανδεινό μόνιμο καθηγητή μέλος ΔΕΠ της 
Οικολογίας και Προστασίας Περιβάλλοντος του Γεωργικού Πανεπιστη¬ 
μίου Αθηνών. 

γ. Παναγιώτη Μπαλαγιάννη, αναπληρωτή καθηγητή μέλος ΔΕΠ 
του Εργαστηρίου Γεωργικής Φαρμακολογίας του Γεωργικού Πανεπι¬ 
στημίου Αθηνών, ως τακτικό μέλος με αναπληρωτή τον Νικόλαο Εμ¬ 


μανουήλ Επίκουρο καθηγητή μέλος ΔΕΠ του Εργαστηρίου Γεωργικής 
Ζωολογίας και Εντομολογίας. 

δ. Αντώνη Μουτσελίνη καθηγητή μέλος ΔΕΠ του Εργαστηρίου Ια¬ 
τροδικαστικής και Τοξικολογίας του Τμήματος Ιατρικής του Πανεπι¬ 
στημίου Αθηνών, ως τακτικό μέλος, με αναπληρωτή τον Λοϊζο Πούλο 
Επικ. καθηγητή μέλος ΔΕΠ του Εργαστηρίου Ιατροδικαστικής και Το¬ 
ξικολογίας του ίδιου Τμήματος και Πανεπιστημίου. 

ε. Δημήτριο Γαλανό καθηγητή Χημείας Τροφίμων, μέλος ΔΕΠ του 
Τμήματος Χημείας του Πανεπιστημίου Αθηνών, με αναπληρωτή τη 
Σοφία Μαστρονικολή, Λέκτορα της Οργανικής Χημείας μέλος ΔΕΠ του 
ίδιου τμήματος και Πανεπιστημίου. 

στ. Ιωάννη Δαρατσιανό υπάλληλο κλάδου ΠΕ Χημικών, με βαθμό Α’ 
της Γ' Χημικής Υπηρεσίας Αθηνών του Γενικού Χημείου του Κράτους, 
ως τακτικό μέλος, με αναπληρωτή την Ερασμία Φραγκιαδάκη υπάλ¬ 
ληλο του ίδιου κλάδου και βαθμού και της ίδιας Υπηρεσίας. 

ζ. Θεμιστοκλή Σαπουνά, ιατρό, Υγειονολόγο προϊστάμενο της Δ/ 
νσης Δημόσιας Υγιεινής του Υπουργείου Υγείας Πρόνοιας και Κοινωνι¬ 
κών Ασφαλίσεων, ως τακτικό μέλος με αναπληρωτή τον Γεώργιο Μανέ 
ιατρό Υγειονολόγο, υπάλληλο της ίδιας Δ/νσης. 

η. Μαρία Αντωνάκου, υπάλληλο του Υπουργείου Γεωργίας του κλά¬ 
δου ΠΕΙ Γεωπονικού με βαθμό Α' Προϊσταμένη της Δ/νσης Προστα¬ 
σίας Φυτικής Παραγωγής, ως τακτικό μέλος με αναπληρωτή τον Μι¬ 
χαήλ Στεφανάκη υπάλληλο του ίδιου κλάδου και βαθμού της ίδιας Δ/ 
νσης. 

θ. Γεώργιο Μπενάτο, γεωπόνο εκπρόσωπο του Γεωτεχνικού Επιμε¬ 
λητηρίου Ελλάδας ως τακτικό μέλος με αναπληρωτή τον Ιωάννη Αλτι- 
παρμάκη, γεωπόνο, εκπρόσωπο του ίδιου Επιμελητηρίου. 

I. Γεώργιο Γκλαβάκη, γεωπόνο εκπρόσωπο της Πανελλήνιας Συνο¬ 
μοσπονδίας Ενώσεων Γεωργικών Συνεταιρισμών, ως τακτικό μέλος με 
αναπληρωτή τον Κων/νο Ρέττο, Χημικό εκπρόσωπο της ίδιας Συνομο¬ 
σπονδίας. 

ια. Αλέξανδρο Τότσιο, γεωπόνο, εκπρόσωπο του Πανελλήνιου Συλ¬ 
λόγου Εισαγωγέων Βιομηχάνων Γεωργοχημικών ως τακτικό μέλος, 
με αναπληρωτή του, τον Αθανάσιο Μίντσιο, γεωπόνο, εκπρόσωπο του 
ίδιου συλλόγου. 

ιβ. Ευστράτιο Πάλλη, Δήμαρχο Μυτιλήνης, εκπρόσωπο της Κεντρι¬ 
κής Ένωσης Δήμων και Κοινοτήτων Ελλάδας, ως τακτικό μέλος με 
αναπληρωτή τον Γιάννη Μυστακόπουλο Δήμαρχο Αιγάλεω, εκπρό¬ 
σωπο της ίδιας Ένωσης. 

Εισηγητές του Συμβουλίου είναι κατά περίπτωση οι εξής: 

α. Ιωάννης Καπερώνης υπάλληλος του Κλάδου ΠΕΙ Γεωπονικού 
προϊστάμενος του τμήματος Γεωργικών Φαρμάκων της Δ/νσης Προ¬ 
στασίας Φυτικής Παραγωγής του Υπουργείου Γεωργίας με βοηθούς ει¬ 
σηγητές τους, κατά θέμα αρμοδίους υπαλλήλους του ίδιου τμήματος 
ήτοι: Σ. Ρηγάκη, Θ. Καφρίτσα, Ν. Ξενούλη και την Άννα Καραμαράκη 
υπαλλήλους του ίδιου κλάδου και βαθμού. 

3. Γραμματέα του Συμβουλίου ορίζουμε την Άννα Καλαμαράκη 
υπάλληλο του Υπουργείου Γεωργίας του κλάδου ΠΕΙ Γεωπονικού, με 
βαθμό Α' της Δ/νσης Προστασίας Φυτικής Παραγωγής του Υπουρ¬ 
γείου Γεωργίας, με αναπληρωτή τον Κων/νο Καραμήτρο, υπάλληλο 
του ίδιου κλάδου και βαθμού και της ίδιας Δ/νσης. 

4. Η θητεία των μελών λήγει την 31 Δεκεμβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 1990 

Ο ΥΠΟΥΡΓΟΣ 

ΙΩΑΝΝΗΣ ΛΙΑΠΗΣ 
-♦- 

Αριθ. Γ6α/554 (5) 

Χορήγηση άδειας ασκήσεως επαγγέλματος Κοινωνικού Λειτουργού 
στην Μακρυγιάννη Ελένη του Κων/νου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/554/2.3.1990 έχει χορηγηθεί στην Μακρυγιάννη 

Ελένη του Κων/νου άδεια ασκήσεως επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεΐ στην Εφημερίδα της Κυβέρνησε ως. 

Αθήνα. 2 Μαρτίου 1990 

Με εντολή Υπουργού 
Ο Διευθυντής 

ΧΑΡ. ΠΑΠΑΔΟΠΟΤΛΟΣ 


♦ 


Αριθ. Γ6α/556 (6) 

Χορήγηση άδειας ασκήσεως επαγγέλματος Κοινωνικού Λειτουργού 
στην Κανάλη Ανδρονίκη του Αποστόλου. 


Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/556/2.3.1990 έχει χορηγηθεί στην Κανάλη Ανδρο¬ 
νίκη του Αποστόλου άδεια ασκήσεως επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 2 Μαρτίου 1990 

Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 


Αριθ. ΥΠΠΟ/ΚΑΤΕΧΝ/Δ/9977 


(7) 


Προσθήκη τμήματος κλασικής κιθάρας στο Δημοτικό Ωδείο Θεσσα¬ 
λονίκης. 


Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 


1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 


4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 


5. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφικής τέχνης, ενίσχυση της Ελληνικής Κινηματογραφίας και 
άλλες διατάξεις». 

6. Την απόφασή μας αριθ. ΥΠΠΟ/ΓΝΟΣ/33992/31.8.87 «Προϋ¬ 

ποθέσεις λειτουργίας τμήματος κλασικής κιθάρας» (ΦΕΚ 500/Β/ 
87). . 

7. Την αριθ. ΥΠΠΟ/ΓΝΟΣ/39191/15.9.89 Υπουργική Εξουσιο- 
δοτική απόφαση (ΦΕΚ 699/Β/18.9.89). 


8. Την αριθ. ΥΠΠΟ/ΚΑΤΕΧΝ/Δ/6727/7.2.90 «Χορήγηση 
άδειας λειτουργίας στο Δημοτικό Ωδείο Θεσσαλονίκης», αποφασί¬ 
ζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/6727/7.2.90 
«χορήγηση άδειας λειτουργίας στο Δημοτικό Ωδείο Θεσσαλονίκης», και 
εγκρίνουμε τη λειτουργία του τμήματος κλασικής κιθάρας, από το σχο¬ 
λικό έτος 1989 - 90. 


Η απόφαση αυτή να δημοσιευτεί στην Εφημερίδα της Κυβέρνησης, 
σύμφωνα με το άρθρο 4 παρ. 1 του Β.Δ. 16/1966 «περί ιδρύσεως ιδιω¬ 
τικών μουσικών ιδρυμάτων». 

Αθήνα. 1 Μαρτίου 1990 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΦΩΤΕΑΣ 


Αριθ, ΚΑΤΕΧΝ/Γ/9972 (8) 

Προσθήκη τμήματος κλασικής κιθάρας στο παράρτημα της Μουσικής 
Σχολής Μ. Γαβριηλίδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφίας και άλλες διατάξεις». 

6. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κλασικής κιθάρας» (ΦΕΚ 500/τΒ/1987) 
και ΥΓΙΠΟ/ΓΝΟΣ/33991/31.8.87 προϋποθέσεις λειτουργίας τμή¬ 
ματος κλαβικυμβάλου (τσέμπαλο) (ΦΕΚ 609/τΒ/1987). 

7. Την αριθ. ΥΠΠΟ/ΓΝΟΣ/39191/15.9.1989 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού στον Γεν. Γραμματέα του Υπουργείου Πολιτισμού 
(ΦΕΚ 699/τΒ/1989). 

8. Την αριθ. ΚΑΤΕΧΝ/Δ/16739/977/24.8.1987 απόφασή μας 
«χορήγηση άδειας ίδρυσης και λειτουργίας παραρτήματος της Μουσι¬ 
κής Σχολής Μαρίας Γαβριηλίδου». 

9. Την σχετική αίτηση της Μαρίας Γαβριηλίδου με τα συνημμένα δι- 
καιολογητικά, αποφασίζουμε: . 

Συμπληρώνουμε την αριθ. ΚΑΤΕΧΝ/Δ/16739/977/24.8.1987 
απόφασή μας «χορήγηση άδειας ίδρυσης και λειτουργίας παραρτήματος 
της Μουσικής Σχολής Μαρίας Γαβριηλίδου» και εγκρίνουμε τη λειτουρ¬ 
γία του τμήματος κλασικής κιθάρας στο παράρτημα της Μουσικής Σχο¬ 
λής Μ. Γαβριηλίδου στον Κολωνό. 

Η άδεια ισχύει από το σχολικό έτος 1989 - 90. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 1 Μαρτίου 1990 . · 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΦΩΤΕΑΣ 

-♦- 

Αριθ. 922 (9) 

Συγκρότηση Διοικητικού Συμβουλίου Οργανισμού Αποχέτευσης Θεσ¬ 
σαλονίκης (Ο.Α.Θ.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ 
ΜΑΚΕΔΟΝΙΑΣ ΘΡΑΚΗΣ 

Έχοντας υπόψη τις διατάξεις: 

1. Του Π.Δ. 358/1986 «Καθορισμός αρμοδιοτήτων Υπουργείου 
Βόρειας Ελλάδας» (ΦΕΚ 158/10.10.1986 τ. Α'). 

2. Την Υ. 704/19.8.1988 απόφαση του Πρωθυπουργού μετονομα- 
σίας του Υπουργείου Βόρειας Ελλάδας σε Υπουργείο Μακεδονίας- 
Θράκης (ΦΕΚ 375/19.8.1988 τ. Β'). 

3. Του Ν.Δ. 787/1970 «Περί συστάσεως Οργανισμού Αποχετεύ- 
σεως της περιοχής Θεσσαλονίκης» (ΦΕΚ 292/31.12.1970 τ. Α'). 

4. Του Π.Δ. 60 /1988 «Δομή, Ρόλος και Τρόπος διοίκησης και λει¬ 
τουργίας της Κοινωνικοποιημένης επιχείρησης «Οργανισμός Αποχέ¬ 
τευσης Θεσσαλονίκης» (Ο.Α.Θ.) (ΦΕΚ 23/9.2.1988 τ.Α') όπως τρο¬ 
ποποιήθηκε με το Π.Δ. 200/1989 (ΦΕΚ 97/17.4.89 τ.Α'). 

5. Το έγγραφο αριθμ. 140/13.3./ΣΣ/27.2.90 Τοπικής Ένωσης 
Δήμων και Κοινοτήτων Νομού Θεσσαλονίκης (ΤΕΔΚ). 

6. Το έγγραφο αριθμ. 5857/9.6.1988 του Οργανισμού Αποχετεύ- 
σεως Θεσσαλονίκης, αποφασίζουμε: 

1. Ορίζουμε μέλη του Διοικητικού Συμβουλίου του Οργανισμού Απο¬ 
χέτευσης Θεσσαλονίκης (Ο.Α.Θ.) τους κατωτέρω: 

α) Θεμιστοκλή Κουϊμτζή, Καθηγητή Τμήματος Χημείας και Διευθυ¬ 
ντή του Εργαστηρίου Ελέγχου Ρύπανσης του "Περιβάλλοντος του 

Α.Γ1.Θ. (ως εκπρόσωπο του Κράτους), με αναπληρωτή του του Αναστά¬ 
σιο Βουλγαρόπουλο, Αυαπλ. Καθηγητή του Τμήματος Χημείας του 

Λ.Π.Θ. 

β) Δημήτριο Γεωργιάδη, Πολιτικό Μηχανικό, Προϊστάμενο Δ/νσης 
Συγκοινωνιακών Έργωνμ τέως 3ης Π.Ύ.Δ.Ε., (ως εκπρόσωπο του 
Κράτους) με αναπληρωτή τον Κωνσταντίνο Ζάμπογλου, Πολιτικό Μη¬ 
χανικό, υπάλληλο Δ/νσης Υδραυκικών Εργων τέως 3ης Π.Τ.Δ.Ε. 

γ) Αργύρη Δημοΰδη, Πολιτικό Μηχανικό, Δ/ντή Τοπικού Κλιμακίου 
ΔΕΓΙΟΣ (ως εκπρόσωπο του Κράτους) με αναπληρωτή τον Δημήτριο 
Μαντέ. Χημικό. 

δ) Ολύμπιο ΓΙετράκη, Πολιτικό Μηχανικό, υπάλληλο του Οργανι¬ 
σμού Αποχέτευσης Θεσσαλονίκης, (ως εκπρόσωπο του Κράτους) με 
αναπληρωτή του τον Ιωάννη Αγγελόπουλο, Πολιτικό Μηχανικό, υπάλ¬ 
ληλο του Ο.Α.Θ. 

ε) Κωνσταντίνο Κοσμόπουλο, Δήμαρχο Θεσσαλονίκης (ως εκπρό¬ 
σωπο της Τοπικής Αυτοδιοίκησης), με αναπληρωτή του του Δημ. Δη- 
μητριάδη, Αντιδήμαρχο του Δήμου Θεσσαλονίκης. 

στ) Κωνσταντίνο Παπαδόπουλο, Δήμαρχο Ελευθερίου-Κορδελιού 
(ως εκπρόσωπο της Τοπικής Αυτοδιοίκησης), με αναπληρωτή του τον 
Σταύρο Κοταλακίδη. Δημοτικό Σύμβουλο του Δήμου Καλαμαριάς. 

ζ) Ανδρέα Δεληγιάννη, υπάλληλο του Ο.Α.Θ., με αναπληρωτή του 
τον Γεώργιο Βαρδοίλή, υπάλληλο επίσης του Ο.Α.Θ., (ως εκπροσώπους 
των εργαζομένων). 

2. Από τους παραπάνω ορίζουμε: α) Πρόεδρο του Διοικητικού Συμ¬ 
βουλίου του Οργανισμού τον Θεμιστοκλή Κουϊμτζή, ο οποίος θα ανα¬ 
πληρώνεται στις αρμοδιότητες και τα καθήκοντα του Προέδρου από το 
επίσης τακτικό μέλος του Δ.Σ. Δημήτριο Γεωργιάδη, και β) Γενικό Δ/ 
υτή του Οργανισμού τον Ολύμπιο Πετράκη. 

3. Η θητεία του Διοικητικού Συμβουλίου, του Προέδρου και του Γ ενι¬ 
κού Διευθυντού του Οργανισμού ορίζεται για τρία (3) χρόνια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη. 22 Φεβρουάριου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΘΕΟΔΩΡΟΣ ΚΑΤΡΙΒΑΝΟΣ ΓΕΩΡΓΙΟΣ ΚΟΝΤΟΓΙΩΡΓΗΣ 

ΜΑΚΕΔΟΝΙΑΣ - ΘΡΑΚΗΣ 

ΙΩΑΝΝΗΣ ΔΕΛΗΓΙΑΝΝΗΣ 
-+- 

Αριθ. Α 16β/13/184/1371 /Φ4.1.7 (10) 

Πρόσληψη προσωπικού με σύμβαση εργασίας για απρόβλεπτες και 
επείγουσες ανάγκες. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 αναφορικά με τη 
διαδικασία πρόσληψης προσωπικού με σύμβαση εργασίας για την αντι¬ 
μετώπιση απρόβλεπτων και επειγουσών αναγκών. 

2. Την 20/4089/9.2.1990 Πράξη της Επιτροπής Υπουργών για 
έγκριση πρόσληψης προσωπικού. 

3. Τις προτάσεις των αρμόδιων για την εκτέλεση απολογιστικών ερ¬ 
γασιών Υπηρεσιών και 

4. Το γεγονός ότι λόγω των καιρικών συνθηκών δημιουργούνται 
προβλήματα σε αρκετά σημεία του οδικού δικτύου με άμεσο κίνδυνο της 
ζωής και περιουσίας των διακινουμένων. ότι για την αντιμετώπιση της 
κατάστασης απαιτείται η σύσταση συνεργείων ή περαιτέρω ενίσχυση με 
το κατάλληλο εργατοτεχνικό και βοηθητικό προσωπικό και τέλος ότι 
στην παρούσα φάση η μόνη δυνατή λύση είναι η πρόσληψη προσωπικού 
για απρόβλεπτες και επείγουσες ανάγκες, δυνατότητα άλλωστε, που 
έχει άμεση σχέση με τις πραγματικές υπηρεσιακές ανάγκες, αποφασί¬ 
ζουμε: 

α) Διαπιστώνουμε το απρόβλεπτο και επείγον της ανάγκης σύστασης 
ή περαιτέρω ενίσχυσης συνεργείων συντήρησης του οδικού δικτύου της 
χώρας και συναφών προς τη συντήρηση απολογιστικών εργασιών για 
την αντιμετώπιση της κατάστασης που δημιουργείται από τις χειμερινές 
καιρικές συνθήκες, όπως βροχοπτώσεις, χιονοπτώσεις, παγετοί κ.λπ. 
και προκαλούν προβλήματα στην ομαλή βατότητα των οδών με άμεσο 
κίνδυνο της ζωής και περιουσίας των χρηστών. 

β) Ο αριθμός του αναγκαιούντος βοηθητικού και εργατοτεχνικού 
προσωπικού, που θα συστήσει νέα συνεργεία ή θα ενισχύσει τα υπάρχο¬ 


ντα για την αντιμετώπιση της κατάστασης ορίζεται μέχρι εκατόν πενή¬ 
ντα (150) για όλη τη χώρα με διάρκεια απασχόλησης μέχρι οκτώ (8) 
μήνες και από την ημερομηνία που θα διατίθεται το αναγκαίο προσω¬ 
πικό στην κάθε Υπηρεσία. 

γ) Με απόφαση του Γ ενικού Γ ραμματέα της Γ ενικής Γ ραμματείας 
Δημοσίων Έργων θα γίνεται κάθε φορά και για κάθε Υπηρεσία ανά¬ 
λογα με τις απόλυτα εξαιρετικές και συγκεκριμένες ανάγκες η κατα¬ 
νομή του αναγκαιούντος προσωπικού κα η έναρξη της ανάγκης θα αρχί¬ 
ζει από την ημερομηνία έκδοσης της απόφασης κατανομής του προσω¬ 
πικού και συνεπώς δεν θα είναι αναγκαία η διάρκεια απασχόλησης για 
όλες τις Υπηρεσίες αλλά θα κυμαίνεται ανάλογα με τις ανάγκες της κα¬ 
θεμιάς Υπηρεσίας. 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης σύμφωνα με τη Δ1ΠΙΔ/Φ.40/64/7425/5.8.88 εγκύκλιο του 
Υ.Π.Π.Κ. 

Η Δ16β/015/700/Φ.4.1.7-/28.9.89 απόφασή μας για πρόσληψη 
προσωπικού ανακαλείται από τότε που ίσχυσε. 

Αθήνα, 5 Μαρτίου 1990 

Ο ΥΠΟΥΡΓΟΣ 

Κ. ΛΙΑΣΚΑΣ 
- 4 - 

Αριθ. Δ16γ/12/67/131/Γ (Π) 

Τροποποίηση απόφασης συγκρότησης Κεντρικού Εργασιακού Συμβου¬ 
λίου της ΕΥΔΑΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Π.Δ/τος 488/23.12.87 «Δομή, 
ρόλος και τρόπος διοίκησης και λειτουργίας της κοινωνικοποιημένης 
επιχείρησης ΕΥΔΑΠ». 

2. Το αριθμ. 64/90 έγγραφο του ΚΕΣ της ΕΥΔΑΠ. 

3. Την από 16.1.1990 αίτηση παραίτησης του Γιατράκη Δευκαλί¬ 
ωνα, αποφασίζουμε: 

Τροποποιώντας την αριθμ. Δ16γ/013/622/Γ/7.9.1988 απόφασή 
μας σχετικά με «συγκρότηση του κεντρικού Εργασιακού Συμβουλίου» 
(ΚΕΣ) της ΕΥΔΑΠ), όπως αυτή ισχύει μετά την τροποποίησή της από 
την αριθμ. Δ16γ/02/633/Γ/31.8.89 όμοιά της, ορίζουμε να μετέχει 
ως τακτικό μέλος στο ανωτέρω Συμβούλιο ο Ριζομυλιώτης Χαράλα¬ 
μπος σε αντικατάσταση του Γιατράκη Δευκαλίωνα. 

Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 28 Φεβρουάριου 1990 

Ο ΥΠΟΥΡΓΟΣ 

Κ. ΛΙΑΣΚΑΣ 
-♦- 

Αριθ. Α 3251 (12) 

Τροποποίηση Κανονισμού Προσωπικού ΑΣΟ. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το άρθρο 11 του Κ.Ν. 2490/55 όπως τροποποιήθηκε με το άρ¬ 
θρο 9 του Ν.Δ. 3541/56 «περί τροποποιήσεως και συμπληρώσεως των 
περί Κορινθιακής σταφίδας και ΑΣΟ διατάξεων». 

2. Τα άρθρα 1 (παρ. Ιβ' εδαφ. 2) και 3 (παρ. 2) του Π.Δ. 332/83 
(ΦΕΚ Α/119/8.9.83) «περί μεταβιβάσεως αρμοδιοτήτων του Υπουρ¬ 
γού Γεωργίας στους Νομάρχες». 

3. Το υπ’ αριθ. 1016/29.1.90 έγγραφο του ΑΣΟ «περί τροποποιή¬ 
σεως του Κ.Π. - ΑΣΟ» και την υπ’ αριθ. 10/12.12.89 σχετική από¬ 
φαση της Διοικούσας Επιτροπής ΑΣΟ, αποφασίζουμε: 

Εγκρίνουμε την τροποποίηση του Κ.Π. - ΑΣΟ δια προσθήκης παρ. 9 
στο άρθρο 29 αυτού, ως κάτωθι: 

Παραγρ. 9: Στους Προϊσταμένους των Υπηρεσιών ΑΣΟ καταβάλε- 
ται επίδομα θέσεως, υπολογιζόμενο επί του βασικού μισθού του 1ου κλι¬ 
μακίου σε ποσοστό οριζόμενο κατά περίπτωση, ως εξής: 

α) Δ/ντής Υπηρεσιών 30%. 

β) Προϊστάμενοι Τμημάτων Κεντρικής Υπηρεσίας 25%. 
γ) Προϊστάμενοι Επαρχιακών Υπηρεσιών 15%. 

5) Προϊστάμενοι Γραφείων 8%. 

Η παρούσα απόφαση ισχύει από 12.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 5 Μαρτίου 1990 

Ο Νομάρχης ’ 

ΝΙΚΟΛ. ΤΑΓΑΡΗΣ 

-♦- 

Αριθ. ΕΣ 5445 (13) 

Σύσταση αμιγούς Κοινοτικής Επιχείρησης με την επωνυμία «Κοινοτική 
Επιχείρηση, Πολιτιστικής, Κοινοτικής και Τουριστικής ανάπτυξης» 
της Κοινότητας Μουζακαίων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 245 του Π. Δ/τος 76/85 
(Δημοτικός και Κοινοτικός Κώδικας), όπως τροποποιήθηκαν με τις 
διατάξεις του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Την απόφαση του Κοινοτικού Συμβουλίου Μουζακαίων του Νο¬ 
μού Ιωαννίνων αριθ. 48/1989 και 9/1990. 

4. Το Π. Δ/γμα 250/89 που δημοσιεύθηκε στο 119 Α/10.5.89 
ΦΕΚ Μεταβίβαση αρμοδιοτήτων του Υπουργού Εσωτερικών στους Νο¬ 
μάρχες», αποφασίζουμε: 

1. Συνιστάται στην κοινότητα Μουζακαίων του Νομού Ιωαννίνων 
επιχείρηση με την επωνυμία «Κοινοτική Επιχείρηση Πολιτιστικής, 
Κοινωνικής και Τουριστικής Ανάπτυξης» Κοιν. Μουζακαίων ως ίδιο νο¬ 
μικό πρόσωπο ιδιωτικού δικαίου το οποίο διέπεται από τις διατάξεις 
των άρθρων 246 έως 253, 256, 260 και 272 του Π. Δ/τος 76/85 
(Δημοτικός και Κοινοτικός Κώδικας), όπως τροποποιήθηκαν με τις 
διατάξεις του άρθρου 20 του Ν. 1832/89. 

2. Σκοπός της Επιχείρησης είναι η κοινωνική και πολιτιστική ανά¬ 
πτυξη της Κοινότητας Μουζακαίων. 

3. Η Επιχείρηση διοικείται από πενταμελής (5) διοικητικό συμβού¬ 
λιο, που τα μέλη του ορίζονται μαζί με αναπληρωτές από το κοινοτικό 
συμβούλιο. 

Από τα μέλη του διοικητικού συμβουλίου, τρία (3) είναι αιρετοί εκ¬ 
πρόσωποι της Κοινότητας Μουζακαίων ένας είναι εκπρόσωπος του Εκ¬ 
πολιτιστικού Συλλόγου Μουζακαίων και ένας (1) είναι δημότης ή κάτοι¬ 
κος της Κοινότητας που έχουν πείρα ή γνώσεις σχετικές με το αντικεί¬ 
μενο της Επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι εικοσαετής (20) από τη δημο¬ 
σίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Μουζακαίων του Νομού 
Ιωαννίνων. 

6. Το Κεφάλαιο που διαθέτει η Κοινότητα στην Επιχείρηση είναι 
5.250.000 δρχ. 

7. Πόροι της Επιχείρησης είναι: τα έσοδα από την εκμετάλλευση του 
Πνευματικού Κέντρου και γενικά την άσκηση της δραστηριότητάς τους 
οι πρόσοδοι από την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις. 

8. Η επιχείρηση διαλύεται: 

α) με απόφαση του κοινοτικού συμβουλίου, με την απόλυτη πλειοψη- 
φία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρησης και 
γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 


Το υπόλοιπο περιέρχεται στην Κοινότητα Μουζακαίων. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π. Δ/τος 76/85 Δ.Κ.Κ. το Ν. 1852/89 και 
τη με αριθμό 25027/9.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/19.4.84 τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Φεβρουάριου 1990 

Ο Νομάρχης κ.α.α. 

Ο Διευθυντής 
Β. ΑΝΑΣΤΑΣΙΟΥ 

-♦- 

Αριθ. 2381 (14) 

Σύσταση Διακοινοτικής επιχείρησης ιχθυοκαλλιέργειας Λίμνης Κορισ- 
σίων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των παρ. 2 και 3 του άρθρου 260 και του άρθρου 
268 του Π.Δ. 323/89 Δ.Κ.Κ. , 

2. Την απόφαση του Υπουργού Εσωτερικών με αριθμό 25027/ 
9.4.1984, που δημοσιεύθηκε στο 244/19.4.1984 ΦΕΚ τ.Β’. 

3. Τις αποφάσεις των Κοινοτικών Συμβουλίων Αργυράδων, Πε- 
τριτή, Μωραΐτικων, Βιταλάδων, Αγίου Νικολάου, Χλωμοτιανών, 
Αγίου Ματθαίου, Βασιλάτικων, Χλομού, Κουσπάδων και Περιβολιού 
του Νομού Κέρκυρας με αριθμούς αντίστοιχα, 66/89, 1/90, 56/89, 
37/89, 42/89. 50/89, 112/89, 20/89, 59/89, 34/89 και 65/ 
1989. 

4. Τις διατάξεις του Π.Δ. 250/89 «μεταβίβαση αρμοδιοτήτων του 
Υπουργού Εσωτερικών στους Νομάρχες», αποφασίζουμε: 

1. Συνιστάται στη Νήσο Κέρκυρα Διακοινοτική Επιχείρηση, με την 
επωνυμία «Διακοινοτική επιχείρηση ιχθυοκαλλιέργειας Λίμνης Κορισ- 
σίων» από κοινού από τις Κοινότητες Αργυράδων, Πετριτή, Μωραϊτι- 
κών Βιταλάδων, Αγίου Νικολάου, Χλοματιανών, Αγίου Ματθαίου, Βα- 
σιλάτικων, Χλομού, Κουσπάδων και Περιβολιού, ως ίδιο νομικό πρό¬ 
σωπο ιδιωτικού δικαίου, το οποίο διέπεται από τις διατάξεις των άρ¬ 
θρων 260 έως 268 και 270, 274 και 287 του Π. Δ/τος 323/89. 

2. Σκοπός της επιχείρησης είναι η σύμφωνη με τους κανόνες της τε¬ 
χνικής και της επιστήμης ορθολογική εκμετάλλευση της Λίμνης Κορισ- 
σίων, καθώς και οποιαδήποτε άλλη δραστηριότητα σχετίζεται με αυτήν. 

3. Συνιστάται από κοινού από τις Κοινότητες που συμμετέχουν στην 
επιχείρηση, Διακοινοτικό όργανο, που αποτελείται από ένα μέλος του 
Κ.Σ. κάθε μια από τις Κοινότητες που συμμετέχουν με αντίστοιχο ανα¬ 
πληρωματικό, που ορίζονται από τ’ αντίστοιχα Κοινοτικά συμβούλια. 
Οι Κοινότητες εκπροσωπούνται με τους αιρετούς εκπροσώπους τους στο 
Δ.Ο. με δικαίωμα ψήφου ανάλογα με τα ποσοστά συμμετοχής κάθε 
Κοινότητας στο κεφάλαιο της Επιχείρησης. Το Δ.Ο. συγκαλείται στις 
συνεδριάσεις του από τον Πρόεδρο της Κοινότητας Αργυράδων όπου εί¬ 
ναι η έδρα του Δ.Ο. 

Το όργανο αυτό ασκεί τις αρμοδιότητες των Κοινοτικών Συμβουλίων 
που προβλέπονται από τις διατάξεις των άρθρων 260 έως 268 και 270 
Π.Δ. 323/89. , 

4. Η επιχείρηση διοικείται από επταμελές (7) Διοικητικό Συμβούλιο, 
που ορίζεται από το Διακοινοτικό Όργανο. Πρόεδρος του Διοικητικού 
Συμβουλίου της Επιχείρησης ορίζεται ένα από τα μέλη του με απόφαση 
του Διακοινοτικού Οργάνου. Με τον ίδιο τρόπο ορίζεται και ο Αντιπρόε¬ 
δρος του Δ.Σ. της επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων χωρίς αλλαγή της συστατικής πράξης αν η επιχεί¬ 
ρηση απασχολεί περισσότερους από είκοσι εργαζόμενους. 

5. Η διάρκεια της επιχείρησης είναι δέκα (10) χρόνια από τη δημο- 
σίευση της απόφασης αυτής στην Εφημερίδα της Κυβερνήσεως. 

6. Έδρα της επιχείρησης είναι οι εγκαταστάσεις του ιχθυοτροφείου 
ιδιοκτησίας των έντεκα Κοινοτήτων. 

7. Το ποσοστό συμμετοχής στό κεφάλαιο της επιχείρησης είναι ανά 
Κοινότητα ως εξής: 

Κοινότητα Αργυράδων 18%, Κοινότητα Περιβολιού 14,55%, Κοι¬ 
νότητα Αγ. Ματθαίου 16,2%, Κοινότητα Πετριτή 6,35%, Κοινότητα 

Αγ. Νικολάου 6,05%, Κοινότητα Χλομού 11%, Κοινότητα Βασιλατί- 
κων 2,7%, Κοινότητα Χλοματιανών 7,8%, Κοινότητα Βιταλάδων 
5.4%, Κοινότητα Μωραΐτικων 6,9%, Κοινότητα Κουσπάδων 5,05%. 

8. Τα περιουσιακά στοιχεία που διατίθενται στην επιχείρηση, όπως 
αποτιμήθηκαν σύμφωνα με τις διατάξεις του άρθρου 9 του Ν. 2190/20 
είναι: 

Η κυριότητα της λίμνης Κορισσίων, ιδιοκτησίας κατά πληθυσμιακό 
ποσοστό των έντεκα (11) Κοινοτήτων, που συμμετέχουν στην επιχεί¬ 
ρηση αξίας παραγωγής αλιευμάτων κατ’ έτος 27.200.000 δρχ. συνο¬ 
λικού περίπου εμβαδού 6.000 στρεμμάτων όπως φαίνεται στο από 
17.8.1988 τοπογραφικό διάγραμμα που συντάχθηκε από τον Κριστιάν 
Παπά, ισχθυολόγο. 

9. Διατίθενται στην επιχείρηση ποσό 1.667.000 δρχ. ως αρχικό κε¬ 
φάλαιο. που επιβαρύνει αναλογικά κατά ποσοστό συμμετοχής στην επι¬ 
χείρηση κάθε κοινότητα. 

10. Πόροι της επιχείρησης είναι: Τα έσοδα από τις πωλήσεις των 
προϊόντων της λίμνης και γενικά από την άσκηση της δραστηριότητάς 
της, οι πρόσοδοι από την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις. . 

11. Η επιχείρηση διαλύεται α) με απόφαση του Διακοινοτικού οργά¬ 
νου της επιχειρήσεως που λαμβάνεται με αυξημένη πλειοψηφία των 
2/3 του συνόλου των μελών του και απόφαση του Υπουργού Εσωτερι¬ 
κών. 

β) Όταν λήξη χωρίς να παραταθεί η διάρκεια της επιχείρησης. 

γ) Σε περίπτωση πτώχευσης της επιχείρησης τη διάλυση ακολουθεί η 
εκκαθάριση. Εκτός από την περίπτωση της πτώχευσης, η εκκαθάριση 
γίνεται από δύο εκκαθαριστές που ορίζονται από το Διακοινοτικό όρ¬ 
γανο. Στην εκκαθάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις και πληρώνονται τα χρέη της επιχείρησης. 
Το υπόλοιπο περιέρχεται στις ένδεκα (11) Κοινότητες, ανάλογα με το 
ποσοστό συμμετοχής τους στο Κεφάλαιό της, 

12. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
επιχείρησης, διέπονται από τις σχετικές με τις Δημοτικές και Κοινοτικές 
διατάξεις του Π. Δ/τος 323/1989 και τη με αριθ. 25027/9.4.1984 


απόφαση του Υπουργού Εσωτερικών, που δημοσιεύτηκε στο 244/ 
19.4.1984 ΦΕΚ τ.Β'. 

Η απόφαση αυτή να δημοσιευθεί στην Εφημερίδα της Κυβερνήσεώς. 
Κέρκυρα, 27 Φεβρουάριου 1990 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 
-- 

Αριθ. 1647 (15) 

Τροποποίηση απόφασης - συστάσεως του Ν.Π. «ΑΡΙΣΤΕΥΣ» στο Δήμο 

Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. 

2. Τις διατάξεις του Π.Δ. 331/83 περί μεταβιβάσεως αρμοδιοτή¬ 
των στους Νομάρχες. 

3. Την 6808/89 απόφασή μας με την οποία συστήθηκε στο Δήμο 
Λάρισας Ν.Π. με την επωνυμία «ΑΣΤΕΡΟΣΚΟΠΕΙΟ ΛΑΡΙΣΑΣ Ο 
ΑΡΙΣΤΕΥΣ». 

4. Την 572/89 απόφαση του Δ.Σ. Λάρισας, αποφασίζουμε: 
Τροποποιούμε την 6808/89 απόφαση με την οποία συστήθηκε Ν.Π. 

στο Δήμο Λάρισας με την επωνυμία «ΑΣΤΕΡΟΣΚΟΠΕΙΟ ΛΑΡΙΣΑΣ Ο 
ΑΡΙΣΤΕΥΣ» ως προς το άρθρο 3 αυτής και ορίζουμε: «3. Το Ν.Π. θα 
διοικείται από επταμελές Διοικητικό Συμβούλιο που το απαρτίζουν ο 
Δήμαρχος ή ο οριζόμενος απ’ αυτόν Αντιδήμαρχος ή Δημοτικός Σύμ¬ 
βουλος ή λαϊκό μέλος που ορίζεται από το Δ.Σ. ως Πρόεδρος αυτού μέ¬ 
χρι τρεις δημοτικοί σύμβουλοι δύο ή περισσότεροι συμπολίτες και ένας 
εκπρόσωπος των εργαζομένων». 

Η απόφαση αυτή να δημοσιευθεί στην Εφημερίδα της Κυβερνήσεώς. 

Λάρισα, 22 Φεβρουάριου 1990 

Ο Νομάρχης 
ΙΩΑΝΝΗΣ ΚΟΥΛΑΞΗΣ 


^ΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



